CELEX: 32012R0400
Language: hu
Date: 2012-05-07 00:00:00
Title: A Bizottság 400/2012/EU végrehajtási rendelete ( 2012. május 7. ) egyes áruk Kombinált Nómenklatúra szerinti besorolásáról

11.5.2012   
            
            
               HU
            
            
               Az Európai Unió Hivatalos Lapja
            
            
               L 124/13
            
         A BIZOTTSÁG 400/2012/EU VÉGREHAJTÁSI RENDELETE
   (2012. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Stilizált elefántot ábrázoló, nagyjából négyszögletes, körülbelül 32 × 48 × 24 cm méretű, két merev fröccsöntött műanyag héjból álló termék. Négy kereke és egy, a termék húzását is lehetővé tévő, leakasztható vállszíja van.
                  A két héjat a termék alján végighúzódó egybeépített zsanér, valamint a termék két szemközti oldalán elhelyezkedő, a koffer hirtelen, teljes kinyílását megakadályozó egy-egy csatos biztonsági zár tartja össze. A zsanér lehetővé teszi a termék héjainak vízszintesig való kinyitását.
                  Az egyik héjban két textilszíj található, amelyek kapoccsal összekapcsolt állapotban X alakot formálnak. E héjon belül található ezenkívül egy, a héj belső oldalához rögzített, kisméretű lapos textilzseb. A másik héj textilből készült elválasztó lapot tartalmaz, amelyen lapos, cipzáras zseb található. Az elválasztó lap a zsanér oldalán a héjhoz van rögzítve, és a héj szemközti oldalán szintén rögzíthető.
                  (koffer)
                  (Lásd a 660 A és B jelű fényképet) (1)
                  
               
               
                  4202 12 50
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 95. árucsoporthoz tartozó megjegyzések 1. d) pontja, valamint a 4202, a 4202 12 és a 4202 12 50 KN-kód szövegezése határozza meg.
                  A termék a 4202 vtsz. alá besorolt koffer objektív jellemzőit viseli magán, (például merev fröccsöntött műanyag, zsanér, zárszerkezet, szíjak, elválasztó lap és zsebek, kerekek), továbbá a zsanérral ellátott kofferekre jellemző módon nyitható, használható és ennek megfelelő alakú. Ezen jellemzők alapján a terméket koffernak kell tekinteni, nem kerekes játéknak. Ennek megfelelően a terméket nem lehet a 9503 vtsz. alá, pedálos autókhoz hasonló kerekes játékként besorolni.
                  Következésképpen a terméket a 4202 12 50 KN-kód alá, fröccsöntött műanyagból készült kofferként kell besorolni.
               
            
         
      
                  
                     
               
               
                  
                     
               
            
         (1)  A fényképek csupán tájékoztató jellegűek.